open-index/open-wikipedia-markdown huggingface dataset:
Chhaupadi

**Chhaupadi** on lähinnä Nepalin länsiosissa tunnettu hindulainen perinne, jossa naiset eristetään yhteisöstä kuukautisten ajaksi. Naisia pidetään uskonnollisesti epäpuhtaina kuukautisten ajan sekä myös synnytyksen jälkeen. Käytännössä naiset yleensä siirtyvät kotoaan joka kuukausi usean päivän ajaksi asumaan ulkona, ladossa tai vajassa. Maaseudulla naiset asuvat eristyksen ajan usein pienessä ladossa karjan seassa. Eristyksen aikana naiset eivät perinteen mukaisesti saa peseytyä tai olla yhteydessä miehiin, eivätkä käydä kotonaan, koulussa tai temppelissä, sillä heidän uskottaisiin epäpuhtaudellaan saastuttavan ympäristönsäkin. He eivät myöskään saa syödä muuta kuin leipää tai riisiä, sillä heidän epäpuhtautensa uskotaan tarttuvan kasviksiin ja tuottavan huonon sadon. Naisten itsensä uskotaan myöskin sairastuvan rangaistuksena sääntöjen rikkomisesta.

Chhaupadia on harjoitettu satoja vuosia osissa Nepalia, Intiaa ja Bangladeshia. Perinne pohjautuu yleisesti hindulaisuudessa tunnettuun rituaalisen puhtauden käsitteeseen, mutta naisten eristäminen ei kuulu tavanomaiseen hindulaisuuden mukaiseen puhtauden ylläpitämiseen. Perinnettä on vastustettu sukupuolisen syrjinnän muotona ja erityisesti vuoristoalueilla talvisin myös terveysriskinä. Nepalin korkein oikeus julisti tavan laittomaksi vuonna 2005. Tästä huolimatta nepalilaisen ihmisoikeusjärjestön Action Works Nepalin mukaan tapa on tämän jälkeenkin ollut hyvin yleinen Nepalin länsiosissa, joissa yli 90 % naisista ja teinitytöistä on eristetty kuukausittain.

## Lähteet
Into – etsivä nuorisotyö ja työpajatoiminta

**Into – etsivä nuorisotyö ja työpajatoiminta ry** (entinen Valtakunnallinen työpajayhdistys ry (TPY)) on vuonna 1997 perustettu suomalainen valtakunnallinen järjestö, joka on erikoistunut työpajatoiminnan kehittämiseen ja sosiaaliseen työllistämiseen. Järjestöllä on yli 200 jäsenorganisaatiota (2014). Järjestö on ollut usein järjestämässä vuosittaisia työpajapäiviä. Työpajanuorille järjestö on järjestänyt *Ihanko Pihalla?* -taidetapahtumia.

Kesäkuussa 2020 Valtakunnallinen työpajayhdistys vaihtoi nimekseen Into – etsivä nuorisotyö ja työpajatoiminta ry.

Into – etsivä nuorisotyö ja työpajatoiminta ry on SOSTEn jäsenjärjestö.

## Järjestön julkaisuja
*Hannila-Niemelä, Mea: *Työpajojen starttivalmennus sosiaalisen kuntoutuksen palveluna. Starttivalmennuksen juurruttaminen paikalliseen palveluverkostoon.*; 2015
*Huumonen, Soile (toim.): *Työ- ja yksilövalmennus työpajalla*; 2014
*Hämäläinen, Tuija: *Työpajapedagogiikka - Valmennuksen pedagogisia lähtökohtia työpajalla*; 2014
*Sosiaalisen Työllistämisen Laadunarviointimalli - STL
*Maahanmuuttajien valmennus työpajoilla. Opaskirja.
*Hilpinen, Kari ; Huumonen, Soile ; Kivirinta, Jari ; Välimaa, Anne: *Startti parempaan elämään - Starttivalmennuksen perusteet*; 2012
*Valmennuksessa erilainen oppija. Opaskirja.

## Lähteet

## Aiheesta muualla
*Järjestön kotisivut
Elenchus

**Elenchus**, pidemmin **Elenchus seu refutatio succinta thesium calviniarum ex ordinantia ecclesiastica ecclesiarum Heidelbergensium decerptarum, et in suecicum idioma a reverendo, docto ac pio viro Petro Johannis Gotho Norcopensi transfusarum**, on Marcus Henrici Helsingiuksen kirjoittama kalvinilaisvastainen kiistakirjoitus, joka on samalla ensimmäinen Suomessa syntynyt tieteellinen teos. Teos ilmestyi vuonna 1603.

## Tausta
Kirjoittaessaan teoksensa Helsingius toimi Turun katedraalikoulun rehtorina. Hänen teoksensa pohjana toimivat kalvinilaiset teesit, jotka oli julkaistu ruotsiksi Petrus Johannis Gothuksen kirjasessa **Puncta aff them Heydelbergiska Pfaltziska kyrkeordningen, som är nu nyliga uprettat, Anno 1596**, mikä teos on ilmeisesti painettu Rostockissa vuonna 1601. Kyseessä oli yksi Gothuksen antikalvinilaisista teoksista, ja nimensä mukaan se väittää sisältävänsä otteita vuoden 1596 Heidelbergin kirkkojärjestyksestä. Kuitenkaan tuona vuonna ei Heidelbergissä ollut ilmestynyt uutta kirkkojärjestystä, vaan teoksen siteeraamat kohdat perustuvat aikaisempiin, pääosin 1560-luvulla tehtyihin kirkkojärjestyksiin, ja ne on poimittu useammasta saksalaisesta kalvinilaisvastaisesta kiistakirjoituksesta. Niinpä ruotsinnos ei esitä kalvinilaisten näkemyksiä alkuperäisinä, vaan sellaisina kuin luterilaiset ne ymmärsivät. Niinpä Helsingiuksen oli kohtuullisen helppoa kumota ne vuonna 1603 Rostockissa painetussa teoksessaan.

## Sisältö
Helsingius käsittelee teoksessaan 22 teesiä, joitten käsittelyjärjestys on aina sama. Ensin hän tuo esille teesin Gothuksen ruotsintamassa muodossa antaen sen jälkeen latinankielisen käännöksen. Tätä seuraa vastateesi, joka on jaettu arabialaisin numeroin lyhyihin kappaleisiin. Helsingiuksen päälähde on hänen opettajanaan Wittenbergin yliopistossa toiminut ja varhaisortodoksian johtaviin teologeihin kuulunut Aegidius Hunnius. Kolmannes Helsingiuksen teoksesta on lähtöisin Hunniuksen dogmaattisista teoksista. Helsingius ei kuitenkaan tyydy plagioimaan, vaan hän on muotoillut ja tiivistänyt Hunniuksen monisanaista esitystä, esittäen asiansa selkeästi ja järjestelmällisesti. Hän myös yleensä tulkitsee vastustamiansa teesejä siten kuin ne on kirjoitettu eikä yritä tulkita niitä pahimmalla mahdollisella tavalla. Tosin tähän ei ollut tarvettakaan, sillä hänen lähteensä oli jo esittänyt teesit luterilaisilla näkemyksillä väritettyinä.

## Merkitys
Teos liittyy teologiseen keskusteluun, jota Ruotsin papisto kävi silloisen valtionhoitajan Kaarle-herttuan (myöhemmin kuningas Kaarle IX) kanssa. Tämä näet oli saanut kalvinilaisia vaikutteita. Elenchus on ensimmäinen Suomessa uskonpuhdistuksen jälkeen valmistunut dogmaattinen teos, ja ensimmäinen kannanotto kalvinismia koskien. Teos kuvastaa siirtymää tunnustuksellisesti epämääräisemmästä uskonpuhdistuskaudesta kohti tunnustuksellista luterilaista varhaisortodoksiaa.

## Lähteet
Betelpippuri

**Betelpippuri** (*Piper betle*) kuuluu pippurikasvien (*Piperaceae*) heimoon. Beteliä kasvatetaan laajalti Sri Lankassa, Intiassa, Thaimaassa, Taiwanissa ja muissa Kaakkois-Aasian maissa. Lehdet ovat makeahkon kirpeitä ja kitkeriä. Lehdet sisältävät paljon erilaisia biomolekyyleja, joilla on farmakologisia ominaisuuksia.

Kasvi lievittää ilmavaivoja, parantaa ruoansulatusta, toimii laksatiivina, karkottaa loismatoja, piristää ja on afrodiittinen eli lempeä lisäävä. Lehtiä käytetään lääkitsemään yskää, poistamaan pahaa hajua hengityksestä, hoitamaan keuhkotulehdusta ja puhdistamaan kurkkua.

## Lähteet

## Aiheesta muualla
*Kassu – Kasvien suomenkieliset nimet: Betelpippuri (''Piper betle'')
*ITIS: ''Piper betle'' 
*Flora of China: ''Piper betle'' 
*Dr. Duke's Phytochemical and Ethnobotanical Databases: ''Piper betel''
Safari (täsmennyssivu)

**Safari** voi tarkoittaa ainakin seuraavia:

* safari, pitkä luontoretki etenkin Afrikassa
* Safari, verkkoselain
* *[[Safari (elokuva)|Safari]]*, seikkailuelokuva vuodelta 1956
* Safari, safariaiheinen teemarata Linnanmäellä 1983–1999
* Safari, Suomalaisen rap-artisti Costin EP-levy vuodelta 2021.

## Katso myös
* Safari-ralli
* *[[Safari 3000]]*, komediallinen seikkailuelokuva vuodelta 1982
Habar

**Habar** () on kazakstanilainen joukkotiedonvälitysyhtiö, jolla on mm. televisiokanava.  Se on ollut Kazakstanin presidentti Nursultan Nazarbajevin vanhimman tyttären, Dariga Nazarbajevan, johdossa, mutta on nykyään valtiollinen.

## Lähteet
Play

**Play** voi tarkoittaa seuraavia:

* Play, *Play Radio*, suomalainen radiokanava
* Play, suomalainen tietokone- ja videopeleihin keskittynyt, vuonna 2003 aloitettu televisio-ohjelma
* *[[Play (elokuva)|Play]]*, Ruben Östlundin ohjaama elokuva vuodelta 2011
* Play, brittiläinen videopelilehti
* Google Play, alk. *Android Market*, Googlen digitaalinen sisältöpalvelu
* RadioPlay, Bauer Median suoratoistopalvelu audiosisällöille
* Play, vuonna 2021 liikennöinnin aloittanut islantilainen lentoyhtiö

## Musiikki
* *[[Play (albumi)|Play]]*, Mobyn studioalbumi vuodelta 1999
* ”Play”, Jennifer Lopezin kappale
* ”Play”, Jüri Pootsmannin kappale, Viron edustaja Eurovision laulukilpailussa 2016 
* ”Play”, K391:n, Alan Walkerin ja Martun Tungevaagin kappale vuodelta 2019
* *[[Play! A Video Game Symphony]]*, konserttikiertue joka soittaa videopelimusiikkia
Kymen Sanomat (Hamina)

**Kymen Sanomat** oli Haminassa vuosina 1916–1991 ilmestynyt sanomalehti. Vuoteen 1954 saakka sen nimenä oli *Maaseutu*.

*Maaseutu* perustettiin maalaisliiton Kymenlaakson ja Lounais-Karjalan paikallislehdeksi. Se syntyi kun puolueen kannattajat ostivat kotkalaisen *[[Kyminlaakso]]n* julkaisuoikeudet ja viranomaisten lakkauttaman *[[Haminan Sanomat]]* -lehden kirjapainon. *Maaseudun* levikki ohitti kokoomuslaisen *[[Haminan Lehti|Haminan Lehden]]*, joka kuitenkin piti hallussaan lehtien ilmestymiskaupunkia. *Maaseudun* yhtiö osti *Haminan Lehden* kesällä 1940, mutta jatkoi sen julkaisemista kaupunkilaislukijoille vuoteen 1957 saakka. Keskustalainen *Kymen Sanomat* kilpaili kotkalaisten *[[Etelä-Suomi (sanomalehti)|Etelä-Suomen]]* ja *[[Eteenpäin (Kotka)|Eteenpäin]]*-lehden kanssa, jotka yhdistettiin vuonna 1988 *[[Kymen Sanomat|Kotkan Sanomiksi]]*. Haminalaislehti liitettiin vuonna 1991 *Kotkan Sanomiin*, jonka nimeksi vaihdettiin *[[Kymen Sanomat]]*.

Lehti ilmestyi aluksi kolmesti, vuodesta 1953 lähtien kuudesti ja vuodesta 1981 seitsemän kertaa viikossa, mutta palasi vuonna 1986 kuusipäiväisyyteen. Sen levikki oli 1940-luvulla 6&nbsp;000–8&nbsp;000 kappaletta ja kohosi 1960-luvulla yli 11&nbsp;000 kappaleeseen, mutta ei sen jälkeen juurikaan pystynyt kasvamaan. Päätoimittajina työskentelivät Vilkku Joukahainen (1916–1920), Toivo Helojärvi (1920–1926), Erland Haapaniemi (1927–1962), Paavo Hirvikallio (1962–1963), Viljo Laitinen (1963–1969), Seppo Sarlund (1970–1971), Esko Suikkanen (1972–1982) ja Juhani Harju (1982–).

## Lähteet

## Aiheesta muualla
* ''Maaseutu'' digitoituna kansalliskirjastossa
Ralph McQuarrie

**Ralph Angus McQuarrie** (13. kesäkuuta 1929 – 3. maaliskuuta 2012) oli yhdysvaltalainen kuvittaja ja avaruustaiteilija.  McQuarrie on tunnettu muun muassa alkuperäisen *[[Tähtien sota]]* -elokuvasarjan konseptikuvittajana. Hänellä oli merkittävä vaikutus muun muassa Darth Vaderin ja C-3PO:n hahmoihin.

McQuarrie oli osa tiimiä, joka sai vuonna 1985 parhaiden erikoistehosteiden Oscar-palkinnon elokuvasta *[[Cocoon – nuoruudenlähde]]*.

## Lähteet

## Aiheesta muualla
*
Johann Nepomuk Karl

**Johann Nepomuk Karl** (8. heinäkuuta 1724 – 22. joulukuuta 1748) oli Liechtensteinin ruhtinas vuodesta 1732 vuoteen 1748.

## Vaimo ja lapset
Josef Johann Adam meni 19. maaliskuuta 1744 naimisiin serkkunsa, Harrach-Rohraun kreivitär Maria Josefan kanssa. He saivat kolme lasta:

* Prinsessa Maria Anna (lokakuu 1745 – 27. huhtikuuta 1752)
* Prinssi Josef Johannes Nepomuk Xaver Gotthard Adam Franz de Paula Frederick (5. toukokuuta 1747 – 20. toukokuuta 1747)
* Prinsessa Maria Antonia Josefa Teresia Walburga (postuumisti; 13. kesäkuuta 1749 – 28. toukokuuta 1813)

## Lähteet

## Aiheesta muualla
Frans Joosef I (Liechtenstein)

**Frans Joosef I** (*Franz Josef*; 19. marraskuuta 1726 – 18. elokuuta 1781) oli Liechtensteinin ruhtinas vuodesta 1772 kuolemaansa saakka.

## Vaimot ja lapset
Frans Joosef I meni 6. heinäkuuta 1750 naimisiin Marie Leopoldine Gräfin von Sternbergin kanssa. He saivat kahdeksan lasta:

* Prinssi Josef Franz de Paula Emanuel Philipp Isaias (6. heinäkuuta 1752 – 17. helmikuuta 1754)
* Prinsessa Leopoldina Maria Anna Francisca de Paula Adelgunda (30. tammikuuta 1754 – 16. lokakuuta 1823)
* Prinsessa Maria Antonia Aloysia Walburga Mechthildis (14. maaliskuuta 1756 – 1. joulukuuta 1821)
* Prinssi Franz de Paula Josef (19. toukokuuta 1758 – 15. elokuuta 1760)
* Prinssi Aloys Josef Johannes Nepomuk Melchior (14. toukokuuta 1759 – 24. maaliskuuta 1805)
* Prinssi Johann Baptist Josef Adam Johann Nepomuk Aloys Franz de Paula (26. kesäkuuta 1760 – 20. huhtikuuta 1836)
* Prinssi Philipp Josef Aloys Martinianus (2. heinäkuuta 1762 – 18. toukokuuta 1802)
* Prinsessa Maria Josefa Hermenegilde (13. huhtikuuta 1768 – 8. elokuuta 1845)

## Lähteet

## Aiheesta muualla
Daan Everts

**Daan Everts** (s. 10. huhtikuuta 1941 Wilderwank) on alankomaalainen diplomaatti, joka on toiminut muun muassa Afganistanissa. Hän on toiminut myös Euroopan turvallisuus- ja yhteistyöjärjestön tehtävissä muun muassa Kazakstanin vaalitarkkailussa.
Cornelia Jonker

**Cornelia Willemien Anke Jonker** (s. 20. helmikuuta 1966 Maarheeze) on alankomaalainen poliitikko, joka kuuluu maan Kristillisdemokraattiseen puolueeseen, ja on ollut edustajana Alankomaiden valtiopäivien alahuoneessa 2002 sekä 2004-2006. Hän on toiminut myös Euroopan turvallisuus- ja yhteistyöjärjestön piirissä vaalitarkkailun johtajana Kazakstanissa. 

## Lähteet
SS Folgore Falciano Calcio

**SS Folgore Falciano Calcio** on jalkapalloseura Serravallen kunnasta Pohjois- San Marinosta. Se pelaa San Marinon korkeimmalla sarjatasolla Campionato Sammarinese di Calciossa. San Marinon mestaruuden seura on voittanut neljästi: 1997, 1998, 2000 ja 2015. Folgore on pelannut kolmena kautena Euroopan sisäisissä kilpailuissa. Kaudella 2000–2001 se pääsi Eurooppa-liigan edeltäjän UEFA Cupin ensimmäiselle karsintakierrokselle, jossa hävisi sveitsiläiselle FC Baselille yhteismaalein 1–12. Kaudella 2014–2015 seura kohtasi Eurooppa-liigan ensimmäisellä karsintakierroksella montenegrolaisen FK Budućnost Podgorican, jolle hävisi yhteismaalein 1–5. Kaudella 2015–2016 Folgore hävisi Mestarien liigan ensimmäisellä karsintakierroksella armenialaiselle FC Pyunik Jerevanille yhteismaalein 2–4.

## Lähteet
Alois I

**Alois I** (14. toukokuuta 1759 – 24. maaliskuuta 1805) oli Liechtensteinin ruhtinas vuodesta 1781 kuolemaansa saakka.

Hän meni 16. marraskuuta 1783 naimisiin Karoline von Manderscheid-Blankenheimin kanssa. Pari ei saanut lapsia, ja vallan peri Alois I:n veli, Juhana I Josef.

## Lähteet

## Aiheesta muualla
Jukka Miettinen (päätoimittaja)

**Jukka Ilmari Miettinen** (s. 30. elokuuta 1943 Kuorevesi) on suomalainen lehtitoimittaja, joka toimi *[[Tuulilasi (lehti)|Tuulilasin]]* päätoimittajana 1975–1978, *[[Apu (lehti)|Apu-lehden]]* päätoimittajana 1978–1983 sekä Sanoma-yhtiössä aikakauslehtien julkaisujohtajana ja sitten yritysjulkaisujen päätoimittajana 1983–2005.

Miettinen aloitti toimittajanuransa 1960-luvun alkupuolella *[[Aamuposti|Riihimäen Sanomissa]]* harjoittelijana ja *[[Ilta-Sanomat|Ilta-Sanomissa]]* kesätoimittajana. *[[Helsingin Sanomat|Helsingin Sanomien]]* sunnuntaitoimituksessa hän työskenteli 1967–1972. Vuosina 1972–1974 hän toimi Peugeot-autoja maahantuovan Maan Auto Oy:n tiedotuspäällikkönä.

Vuosina 1975–1983 Jukka Miettinen työskenteli A-lehdissä ensin *Tuulilasin* ja sitten *Avun* päätoimittajana. Vuonna 1983 hänet nimitettiin Sanoma-yhtiön aikakauslehtien julkaisujohtajaksi ja vuonna 1987 Sanoman yritysjulkaisujen päätoimittajaksi. Hän jäi eläkkeelle 2005.

## Lähteet
Black Sails

**Black Sails** on yhdysvaltalainen Emmy-palkittu draamaseikkailusarja. Jonathan E. Steinbergin ja Robert Levinen luoma sarja perustuu löyhästi Robert Louis Stevensonin romaaniin *[[Aarresaari]]*. Sarja ilmestyi ilmaiseksi YouTubessa, sekä muissa stream-sivustoilla 18. tammikuuta 2014. Viikkoa myöhemmin sarjaa esitettiin yhdysvalloissa kaapelikanavilla 25. tammikuuta. Sarjan on tuottanut Nina Heyns, Brad Caleb Kane, Jonathan Brytus ja Erik Henry yhdessä vastaavien tuottajien Michael Bayn, Brad Fullerin ja Andrew Formin kanssa.

## Juoni
Tarina sijoittuu 1700-luvulle, jolloin eletään merirosvojen kulta-aikaa. Kapteeni Flintin ja hänen miehistönsä tukikohta on New Providencen saarella sijaitseva Nassaun kaupunki, jossa he myyvät varastamansa saaliit. Flint saa selville espanjalaisen aarrelaivan *Urca de Liman* tulevan reitin ja kokoaa miehistönsä matkaan. Aarteen löydyttyä se aiheuttaa ongelmia, sillä Floridan rannikolle haaksirikkoutunut aarre on espanjalaissotilaiden vartioima.

## Näyttelijät

## Tuotanto
Sarjaa kuvataan Kapkaupungissa, Etelä-Afrikassa.

## Lähteet

## Aiheesta muualla
*
Ollaan kaikki pinkkejä sisältä

**Ollaan kaikki pinkkejä sisältä** on rap-kaksikko Kuningas Pähkinän ja Setä Tamun vuonna 2016 julkaisema EP. Se julkaistiin Spotifyssä, iTunesissa ja Deezerissä. Nimikkokappaleesta julkaistiin musiikkivideo YouTubessa.

EP nousi latauslistan sijalle 15.

## Kappaleet
# 
# 
# 

## Lähteet
SP La Fiorita

**Società Polisportiva La Fiorita** on jalkapalloseura Montegiardinon kunnasta Etelä-San Marinosta. La Fiorita pelaa San Marinon korkeimmalla sarjatasolla Campionato Sammarinese di Calciossa. San Marinon mestaruuden seura on voittanut kolmesti vuosina 1987, 1990 ja 2014. Se on pelannut myös useammalla kaudella Euroopan sisäisissä kilpailuissa.. Kaudella 2012–2013 seura hävisi Eurooppa-liigan ensimmäisellä karsintakierroksella latvialaiselle FK Liepājas Metalurgsille yhteismaalein 6–0. Seuraavalla kaudella samassa vaiheessa Fiorita hävisi maltalaiselle Valletalle 4–0. Kaudella 2014–2015 seura hävisi Mestarien liigan ensimmäisellä karsintakierroksella virolaiselle Levadialle yhteismaalein 8–0. Kaudella 2015–2016 liechensteinilainen FC Vaduz voitti La Fioritan yhteismaalein 10–1 Eurooppa-liigan ensimmäisellä karsintakierroksella.

## Lähteet
Ritva-Liisa Relander

**Ritva-Liisa ”Ippa” Relander** (o.s. **Raunio**; 18. syyskuuta 1930 Helsinki – 11. tammikuuta 2019 Helsinki) oli suomalainen aikakauslehtitoimittaja. Hän teki koko 46-vuotisen työuransa *[[Apu (lehti)|Apu]]*-viikkolehdessä. Hän eteni kesäharjoittelijasta toimittajaksi ja toimituspäälliköksi, jossa tehtävässä hän toimi vuodet 1969–1995.

Helsinkiläissyntyinen Ritva-Liisa Relander varttui Karjalohjan pappilassa ja kävi koulunsa Lohjalla ja Turussa. Ylioppilaaksi päästyään vuonna 1949 hän sai harjoittelijan paikan Karjalohjalla asuneen Yrjö Lyytikäisen lehtitalosta Helsingissä. Relander toimi aluksi oikolukijana, käänsi lehden novelleja ruotsista suomeksi ja teki erilaisia toimistotöitä. Vähitellen hänelle annettiin yhä vaativampia toimitustehtäviä, kunnes hänet vuonna 1969 nimitettiin *Apu*-lehden toimituspäälliköksi. Relander oli *[[Suomen Kuvalehti|Suomen Kuvalehden]]* Irma Heydemannin ohella ensimmäinen naispuolinen toimituspäällikkö suomalaisessa yleisaikakauslehdessä.

## Lähteet
Ann Harding

**Ann Harding** (7. elokuuta 1902 San Antonio, Texas – 1. syyskuuta 1981 Sherman Oaks, Los Angeles, Kalifornia) oli yhdysvaltalainen näyttelijä. Hän oli ehdolla parhaan naispääosan Oscar-palkintoon roolistaan vuoden 1930 elokuvassa *[[Holiday (vuoden 1930 elokuva)|Holiday]]*.

## Aiheesta muualla

*
Lynn Fontanne

**Lynn Fontanne** (6. joulukuuta 1887 Lontoo, Englanti – 30. heinäkuuta 1983 Genesee Depot, Wisconsin, Yhdysvallat) oli englantilaissyntyinen yhdysvaltalainen näyttelijä. Hän oli ehdolla parhaan naispääosan Oscar-palkintoon roolistaan elokuvassa *[[The Guardsman]]* (1931).

## Aiheesta muualla

*
Diana Wynyard

**Diana Wynyard**, CBE (16. tammikuuta 1906 Lewisham, Lontoo – 13. toukokuuta 1964 Holborn, Lontoo) oli englantilainen näyttelijä. Hän oli ehdolla parhaan naispääosan Oscar-palkintoon vuoden 1933 elokuvasta *[[Cavalcade]]*.

## Aiheesta muualla
*
Grace Moore

**Grace Moore** (5. joulukuuta 1898 – 26. tammikuuta 1947) oli yhdysvaltalainen näyttelijä ja oopperalaulaja. Hän oli ehdolla parhaan naispääosan Oscar-palkintoon vuonna 1934 elokuvasta *[[Laulava Venus]]*.

Moore sai surmansa tammikuussa 1947 Kööpenhaminassa tapahtuneessa lento-onnettomuudessa, jossa kuolivat myös Ruotsin kruununprinssi Kustaa Aadolf ja tanskalainen näyttelijä-laulaja Gerda Neumann.

## Lähteet

## Aiheesta muualla
* 
* Michael Lorant : Suurin valkokankaan laulajatar. Grace Mooren todelliset elämänvaiheet, Helsingin Sanomat, 23.06.1935, nro 166, s. 22, Kansalliskirjaston digitaaliset aineistot
* Grace Moore haluaa tehdä laulullaan kaikki kuulijansa taiteen ystäviksi, Kuva, 07.06.1939, nro 12, s. 26, Kansalliskirjaston digitaaliset aineistot
Elisabeth Bergner

**Elisabeth Bergner** (22. elokuuta 1897 Drohobytš, Itävalta-Unkari – 12. toukokuuta 1986 Lontoo, Englanti) oli itävaltalais-brittiläinen saksankielinen näyttelijä, joka näytteli Saksassa ennen muuttoaan Englantiin natseja pakoon. Hän oli ehdolla parhaan naispääosan Oscar-palkintoon roolistaan elokuvassa *[[Älä jätä minua koskaan]]* (1935).

## Aiheesta muualla
* 
* Raoul af Hällström : Elisabeth Bergner, Aamulehti, 15.07.1934, nro 186, s. 14, Kansalliskirjaston digitaaliset aineistot
Te Uekera

**Te Uekera** (vuosina 1981-1982 **Te Uekeraa**) on toinen Kiribatin säännöllisesti julkaistavista sanomalehdistä. Lehden julkaisusta vastaa valtio.

## Lähteet
Nancy Carroll

**Nancy Carroll** (19. marraskuuta 1903 New York City, New York – 6. elokuuta 1965 New York City, New York) oli yhdysvaltalainen näyttelijä. Hän sai Oscar-ehdokkuuden parhaasta naispääosasta roolistaan elokuvassa *[[The Devil’s Holiday]]* (1930).

## Aiheesta muualla
*
Celia Johnson

**Celia ”Betty” Elizabeth Johnson** (18. joulukuuta 1908 Richmond, Surrey – 26. huhtikuuta 1982 Nettlebed, Oxfordshire) oli englantilainen näyttelijä. Hän oli ehdolla parhaan naispääosan Oscar-palkintoon roolistaan elokuvassa *[[Lyhyt onni]]* (1945).

Celia Johnson oli naimisissa vuodesta 1935 toimittaja ja matkakirjailija Peter Flemingin kanssa.

## Viitteet

## Aiheesta muualla
* 
*
Nancy Kelly

**Nancy Kelly** (25. maaliskuuta 1921 Lowell, Massachusetts – 2. tammikuuta 1995 Bel Air, Kalifornia) oli yhdysvaltalainen näyttelijä. Hän oli ehdolla parhaan naispääosan Oscar-palkintoon roolistaan elokuvassa *[[Vaarallista kylvöä]]* (*The Bad Seed*, 1956).

## Ura
Kelly syntyi vuonna 1921 Lowellissa, Massachusettsissa, mutta hänen perheensä muutti pian hänen syntymänsä jälkeen New Yorkiin. Hän aloitti uransa jo lapsena mallina ja esiintyi lapsinäyttelijänä yli 50 elokuvassa, myöhemmin hän esiintyi Broadwaylla lukuisissa näytelmissä elokuvarooliensa lisäksi.

## Henkilökohtainen elämä
Kelly oli elämänsä aikana naimisissa kolme kertaa, ja kaikki hänen avioliittonsa päättyivät eroon. Hänellä oli yksi tytär. Hän kuoli kotonaan Bel Airissa Kaliforniassa diabeteksen aiheuttamaan sairauteen.

## Valikoitu filmografia
* *[[Kello neljän aikaan]]*, Fran, (*Four O'Clock*, 1958)
* *[[Vaarallista kylvöä]]*, (*The Bad Seed*, 1956)
* *[[Tarzanin erämaan seikkailut]]*, (*Tarzan's Desert Mystery*, 1943)
* *[[Vaarallinen asiamies]]*, (*Friendly Enemies*, 1942)
* *[[To the Shores of Tripoli]]*, Helene Hunt, (1942)
* *[[Fly by Night (elokuva)|Fly by Night]]*, (*Mysteerio G 32*, 1942)
* *[[He Married His Wife]]*, Valerie Randall, (*Naimisiin rouvansa kanssa*, 1940)
* *[[Yö tropiikissa]]*, (*One Night in the Tropics*, 1940)
* *[[Rautaisin ottein]]*, (*Frontier Marshal*, 1939)
* *[[Mies joka löysi Livingstonen]]*, Eve Kingsley, (*Stanley and Livingstone*, 1939)
* *[[Lotjatyttö]]*, (*The Girl on the Barge*, 1929)
* *[[Äkäpussi]]*, (*The Untamed Lady*, 1926)
Lähde: 

## Lähteet

## Aiheesta muualla

* 
*
Guillaume Cizeron

**Guillaume Cizeron** (s. 12. marraskuuta 1994 Montbrison) on ranskalainen jäätanssija ja olympiavoittaja. 186-senttisen Cizeronin parina toimii Laurence Fournier Beaudry, ja hänen aikaisempi parinsa oli Gabriella Papadakis. 

Vuonna 2003 taitoluistelun aloittanut Cizeron ja Papadakis luistelivat parina jo lapsuudessaan. Vuonna 2013 he saavuttivat nuorten MM-kilpailuista hopeaa ja kaudella 2014–2015 Grand Prix -finaalin kolmannen sijan. MM-kilpailuista he ovat voittaneet neljä kultaa vuosina 2015, 2016, 2018 ja 2019 sekä EM-kilpailuista viisi vuosina 2015–2019. Pyeongchangin olympialaisissa 2018 he saavuttivat hopeaa oltuaan vapaatanssin paras pari, mutta hävittyään kokonaistuloksissa 0,79 pistettä johtopaikan rytmitanssissa ottaneelle kanadalaisparille Tessa Virtue / Scott Moir. Pekingin olympialaisissa 2022 he voittivat kultaa.

Cizeronin ja Papadakisin valmentajina toimivat Romain Haguenauer, Marie-France Dubreuil, Pascal Denis ja Patrice Lauzon.

## Lähteet

## Aiheesta muualla
Corinne Griffith

**Corinne Griffith** (21. marraskuuta 1894 Texarkana, Texas – 13. heinäkuuta 1979 Santa Monica, Kalifornia) oli yhdysvaltalainen näyttelijä, tuottaja ja kirjailija. Näyttelijänä Griffith teki uransa mykkäelokuvien aikaan ja lopetti näyttelemisen äänielokuvien läpimurron aikoihin. Griffith oli 1920-luvulla suosittu näyttelijä mykkäelokuvissa ja hän oli muun muassa ehdolla parhaan naispääosan Oscar-palkinnon voittajaksi elokuvasta *[[Lady Hamiltonin lemmentarina]]*. Lopetettuaan näyttelemisen hän ryhtyi kirjailijaksi ja kirjoitti loppuelämänsä aikana useita kirjoja. Näistä tunnetuimpia ovat Washington Redskinsin historiasta kertova *My Life with the Redskins* ja lapsuudenmuistelma *Papa's Delicate Condition*.

Griffith oli naimissa neljä kertaa, mutta ei saanut yhtäkään lasta. Griffith kuoli sydänvikaan Santa Monicassa vuonna 1979.
Phenacodus

**Phenacodus** on sukupuuttoon kuollut suku heimossa Phenacodontidae. Ne olivat varhaisimpia ungulaatteja.

*Phenacodus* kehittyi myöhäisellä paleoseenikaudella läntisessä Pohjois-Amerikassa. Varhaisella eoseenilla ne olivat levinneet eteläiseen Länsi-Eurooppaan (kuten Ranska ja Espanja). Pohjois-Amerikasta on löydetty kokonaisia luurankoja ja suku oli selvästikin yleisempi siellä.

*Phenacodus*-lajit olivat hentorakenteisia petoeläinmäisiä muotoja. Niillä oli pitkänomainen koiramainen kuono, pitkä ja vahva häntä ja lyhyet raajat joissa oli viisi varvasta joista keskimmäinen oli pisin. Ne astuivat varpaillaan kuten koirat. *Phenacoduksen* jalat olivat pidemmät ja taipuisammat kuin muilla alkukantaisilla ungulaateilla, ja se kantoi suurimman osan painostaan kolmella keskimmäisellä varpaalla.

Tutkijat uskoivat ennen sen olleen hevosen esi-isä.

Lajit olivat yleensä lampaan kokoisia, mutta *P. wortmanni* oli koiran ja *P. primaevus* vasikan kokoinen ja pystyi kasvamaan 1,7 metriä pitkäksi.

*Phenacoduksen* hampaat viittaavat sen olleen kaikkiruokainen. Se saattoi syödä koviakin kasveja sen kehittyneillä hampailla. Jotkut uskovat että se söi myös raatoja ja pieniä eläimiä.

*Phenacodus* eleli avoimissa metsissä ja metsän reunoissa tai ruohoalueilla. Se pystyi juoksemaan kovaa vauhtia ja pääsi siten saalistajia pakoon. Sillä saattoi myös olla suojaväri.

## Lähteet
*Phenacodus
*Prehistoric fauna: Phenacodus
*
Kuparifosfidi

**Kuparifosfidi** eli **fosforikupari** (Cu3P) on kuparin ja fosfidi-ionien muodostama epäorgaaninen yhdiste. Yhdistettä voidaan käyttää muun muassa kuparin metallurgiassa ja fosforipronssien valmistamiseen.

## Ominaisuudet
Huoneenlämpötilassa kuparifosfidi on kellertävänharmaata, kovaa ja haurasta kidemäistä ainetta. Yhdiste on veteen liukenematonta, mutta liukenee typpihappoliuoksiin. Aine kuuluu niin kutsuttuihin metallisiin fosfideihin ja johtaa sähköä. Kuumentamalla kuparifosfidia lyijyfluoridin kanssa muodostuu fosforitrifluoridia.

## Valmistus ja käyttö
Kuparifosfidia voidaan valmistaa kuumentamalla kuparia tai kuparijätettä fosforin kanssa. Punainen fosfori, valkoinen fosfori tai fosfiini reagoi vesiliukoisen kuparisuolan esimerkiksi kuparisulfaatin kanssa saostaen vesiliuoksesta kuparifosfidia.

Kuparifosfidia lisätään kuparin joukkoon hapettumista estäväksi aineeksi ja parantamaan kuparin vetolujuutta. Se parantaa myös sulan kuparimetallin juoksevuutta. Sitä käytetään myös niin kutsuttujen fosforipronssien valmistamiseen ja jousissa.

## Lähteet
AC Juvenes/Dogana

**Associazione Calcio Juvenes/Dogana** on jalkapalloseura Serravallen kunnasta Pohjois- San Marinosta. Se pelaa San Marinon korkeimmalla sarjatasolla Campionato Sammarinese di Calciossa. Seura on perustettu vuonna 2000, kun SS Juvenes ja GS Dogana fuusioituivat. Juvenes/Dogana on pelannut usemmalla kaudella Euroopan sisäisissä kilpailuissa. Kaudella 2008–2009 se pelasi Eurooppa-liigan edeltäjässä UEFA Cupissa häviten ensimmäisellä karsintakierroksella israelilaiselle Hapoel Tel Aviville yhteismaalein 5–0. Kaudella 2009–2010 Juvenes/Dogana pelasi Eurooppa-liigan ensimmäisellä karsintakierroksella häviten puolalaiselle Polonia Varsova 5–0. Kaksi vuotta myöhemmin samassa vaiheessa seura hävisi makedonialaiselle FK Rabotnički 4–0. Kaudella 2015–2016 tanskalainen Brøndby IF pudotti Juvenes/Doganan ensimmäisellä karsintakierroksella yhteismaalein 11–0.

## Lähteet
Gabriella Papadakis

**Gabriella Papadakis** (s. 10. toukokuuta 1995 Clermont-Ferrand) on ranskalainen jäätanssija ja olympiavoittaja. 166 senttimetriä pitkän Papadakisin parina toimi Guillaume Cizeron. He edustivat Clermont-Ferrand -seuraa.

Papadakis aloitti taitoluistelun vuonna 1998. Cizeronin kanssa hän luisteli jo lapsuudestaan asti. Vuonna 2013 he saavuttivat nuorten MM-hopeaa ja kaudella 2014–2015 Grand Prix -finaalin kolmannen tilan. MM-kilpailuista Papadakis ja Cizeron voittivat kultaa vuosina 2015, 2016, 2018 ja 2019 sekä EM-kilpailuista vuosina 2015–2019. Pyeongchangin olympialaisissa 2018 he saavuttivat hopeaa oltuaan vapaatanssin paras pari mutta hävittyään kokonaistuloksissa 0,79 pistettä johtopaikan rytmitanssissa ottaneelle kanadalaisparille Tessa Virtue / Scott Moir. Pekingin olympialaisissa 2022 Papadakis ja Cizeron voittivat kultaa maailmanennätystuloksella 226,98. Pari ylitti 200 pisteen rajan ensimmäisenä parina maailmassa vuonna 2017, ja he paransivat maailmanennätystä Pekingissä 12. kerran.

Papadakisin ja Cizeronin valmentajina toimivat Romain Haguenauer, Marie-France Dubreuil, Patrice Lauzon ja Pascal Denis.

Pari lopetti yhteistyön 2024. Papadakis julkaisi 2026 kirjan, jossa kertoi pelänneensä pariaan ja Cizeron olleen kontroilloiva. 

## Lähteet

## Aiheesta muualla
Ulrik Karl Stierneld

**Ulrik Karl Stierneld** (12. kesäkuuta 1751 Turku – 9. maaliskuuta 1816 Vallentuna) oli ruotsalainen upseeri ja aatelinen, joka tuli tunnetuksi vuonna 1775 surmattuaan vastapuolensa Köyliön Kuninkaanlähteellä käydyssä kaksintaistelussa. 

## Elämä
Turun ruotsalaiseen seurakuntaan syntyneen Ulrik Karl Stierneldin vanhemmat olivat hovioikeuden varapresidenttinä toiminnut ruotsalainen virkamies Lars Stierneld ja hänen ensimmäinen puolisonsa Sara Katarina Hacker. Stierneld oli ylioppilaana Turun ja Uppsalan yliopistoissa, kunnes liittyi armeijaan tykistökadetiksi vuonna 1769. Vuotta myöhemmin hän palveli kuninkaallisen henkirakuunarykmentin korpraalina ja vuodesta 1771 lähtien henkivartiokaartin drabanttina.

Kesällä 1775 Ruotsin kuningas Kustaa III teki Suomen vierailun, jonka aikana hän pysähtyi juhannusaattona Köyliön Kuninkaanlähteellä tarkistamssa paikalle leiriytyneen henkirakuunarykmentin harjoitukset. Kuninkaan poistuttua illalla majapaikkaansa, kävivät Stierneld ja toinen henkivartiosotilas Arns Gabriel Grüner kaksintaistelun. He olivat ilmeisesti riitaantuneet tavoitellessaan nuoren paikallisen naisen suosiota. Stierneld selvisi kaksintaistelusta voittajana ja kuollettavia miekaniskuja saanut Grüner haudattiin parin päivän kuluttua Köyliön kirkkoon. 

Koska kaksintaistelut olivat Ruotsissa kiellettyjä, päätti Stierneld paeta sotaoikeuden tuomiota Venäjälle. Hän palveli aluksi kornettina venäläisessä rakuunarykmentissä, kunnes kesällä 1780 matkusti Keski-Eurooppaan suomalaisen tiedemiehen Anders Lexellin matkakumppanina. Saksassa Stierneld värväytyi luutnantiksi ranskalaiseen Hesse-Darmstadtin jalkaväkirykmenttiin. 

Vuonna 1784 Stierneld anoi Ranskan kuningatarta Marie Antoinettea pyytämään Kustaa III:lta lupaa palata Ruotsiin, mikä hänelle myönnettiinkin. Stierneld asettui Vallentunan pitäjän Vadan kylästä vuokraamaansa Stora Benhammarin kuninkaankartanoon, kun oli oikeudenkäynnissä menettänyt oman perintötilansa veljelleen. Myöhemmin hän aiheutti huolimattomuudellaan erään torpparin kuoleman ja teki rangaistuksen välttääkseen itsemurhan vuonna 1816. Naimattomana kuollut Stierneld haudattiin Södertäljen Pyhän Ragnhildin kirkon hautausmaalle Hackerin sukuhautaan. Hänen veljensä Samuel Stierneld oli henkivartiosotilas ja myöhempi valtiopäivämies, joka syyllistyi henkirikokseen ampuessaan rengin vuonna 1785. Ulrik Karlin tavoin myös Samuel pakeni ulkomaille.

## Lähteet
Adam Armstrong

**Adam James Armstrong** (s. 10. helmikuuta 1997 Chapel House) on englantilainen jalkapalloilija, joka edustaa Englannin Valioliigassa pelaavaa Wolverhampton Wanderersia. Pelipaikaltaan Armstrong on hyökkääjä.

## Seurajoukkueura
Armstrong on Newcastle Unitedin kasvatti. Hän debytoi seuran edustusjoukkueen paidassa Englannin Valioliigassa maaliskuussa 2014 Fulhamia vastaan. Armstrong pelasi kaudella 2013–2014 neljä ottelua Valioliigassa ja kaudella 2014–2015 11 ottelua. Kaudeksi 2015–2016 Armstrong siirtyi lainalle Englannin ykkösliigan Coventry Cityyn. Hänet valittiin ykkösliigan elokuun pelaajaksi.

Armstrong pelasi sittemmin lainalla Barnsleyssa, Boltonissa ja Blackburnissa, joista viimeksi mainittu hankki hänet omistukseensa kesällä 2018. Armstrong siirtyi elokuussa 2021 Southamptoniin ja teki paluun Valioliigaan kuuden alemmilla sarjatasoilla pelatun kauden jälkeen. Hän pelasi kausina 2021–2023 Valioliigassa 53 ottelua ja teki niissä neljä maalia. Kaudella 2024–2025 hän teki 20 valioliigaottelussa kaksi maalia. Loppukauden hän pelasi lainalla Mestaruussarjan West Bromwichissa. Kaudella 2025–2026 Armstrong ehti pelata Southamptonissa 29 Mestaruussarjan ottelua, joissa hän teki 11 maalia.

Helmikuussa 2026 Armstrong siirtyi 3,5-vuotisella sopimuksella valioliigaseura Wolverhampton Wanderersiin. Siirtosummaksi uutisoitiin 7 miljoonaa puntaa.

## Maajoukkueura
Armstrong oli mukana voittamassa vuonna 2014 alle 17-vuotiaiden Euroopan-mestaruutta ja vuonna 2017 alle 20-vuotiaiden maailmanmestaruutta. Hän teki vuoden 2014 EM-turnauksessa kaksi maalia ja vuoden 2017 MM-turnauksessa yhden.

## Saavutukset
**Maajoukkuetasolla**
* Alle 17-vuotiaiden EM-kilpailut: kultaa (2014)
* Alle 20-vuotiaiden MM-kilpailut: kultaa (2017)

**Henkilökohtainen**
* Englannin ykkösliigan kuukauden pelaaja: elokuu 2015

## Lähteet
Pyhän evankelista Johanneksen kirkko (Sandiway)

**Pyhän evankelista Johanneksen kirkko** () on Englannin kirkon Chesterin hiippakunnan käyttämä kirkko, joka sijaitsee Sandiwayn kylässä Cheshiressa. Kirkon on suunnitellut arkkitehti John Douglas ja se on Grade II -suojelukohde Historic Englandin listalla.

Kirkkomaan portti on myös Douglasin suunnittelema ja suojeltu kohde.

## Lähteet
Ylä-Kainuu

**Ylä-Kainuu** on Suomussalmen, Hyrynsalmen ja Puolangan kuntien alueella ilmestyvä paikallislehti. *Ylä-Kainuu* ilmestyy torstaisin. Painetun lehden lisäksi *Ylä-Kainuu* julkaisee päivittäin verkkolehteä.

*Ylä-Kainuun* kustantaja on Hilla Group Oyj.

*Ylä-Kainuun* päätoimittaja on Sirkku Rautio. Vuonna 2025 lehden kokonaistavoitettavuus oli 16 700. 

## Historia
*Ylä-Kainuun* ensimmäinen numero ilmestyi 5. helmikuuta 1965. Lehden kaksi ensimmäistä numeroa jaettiin postin mukana jokaiseen suomussalmelaiseen talouteen. Kolmannesta numerosta lähtien lehti tuli vain tilattuna.

Lehti oli aluksi nimeltään *Suomussalmi*. Kun levikki laajeni Suomussalmen lisäksi Hyrynsalmelle, tuli lehden nimeksi *Salmelainen* vuonna 1973. Levikkialueen laajennuttua sisältämään myös kolmannen Ylä-Kainuun kunnan Puolangan, otettiin käyttöön nimi *Ylä-Kainuu* vuonna 1974.

## Lähteet

## Aiheesta muualla
* Ylä-Kainuun kotisivut
Ihmisshakki

**Ihmisshakki** on shakin muoto jossa ihmiset toimivat shakkinappuloina. Peliä pelataan tyypillisesti ulkosalla, joko suurella shakkilaudalla tai maassa, ja sitä pelataan usein renessanssimarkkinoilla. Monet ihmisshakkipelit ovat käsikirjoitettuja näytöksiä joita esittävät taistelukohtauksiin koulutetut näyttelijät. Tämän ollessa kyseessä nappuloiden väliset syönnit ovat käsikirjoitettuja taistelukohtauksia. Nappulat voivat myös harjoitella kamppailua keskenään, käyttäen Society for Creative Anachronismin tyylisiä sääntöjä.

Italian kaupungissa Marosticassa lähellä Venetsiaa on järjestetty ihmisshakkipeli teemavaatetuksessa joka toisen vuoden syyskuun toisella viikolla jo vuodesta 1923. Peli järjestetään vuonna 1454 pelatun legendaarisen shakkipelin kunniaksi, jonka kaksi miestä pelasi keskenään selvittääkseen kumpi sai kunnian kosia naista johon molemmat olivat rakastuneet.

## Cosplay-ihmisshakki
Vuonna 2004, Metrocon loi ja järjesti maailman ensimmäisen anime-ihmisshakkipelin. Se oli käsikirjoitettu ja sisälsi taistelukohtauksia.

Siitä lähtien muissakin animetapahtumissa kuten Anime Boston tai Manifest on ollut cosplay-ihmisshakkia jossa nappulat ovat anime- tai videopelihahmoiksi pukeutuneita ihmisiä. Joissain peleissä on teema (kuten hyvä vastaan paha, Shounen vastaan Shoujo, salatiede vastaan tiede, angst vastaan sokeri).

## Aiheesta muualla

* Ihmisshakkia urbaanissa ympäristössä
* Anime Boston cosplay-ihmisshakkia 
* Kuvia Anime Boston 2007 ihmisshakista 
* AnimeNEXT cosplay-ihmisshakkia 
* "George Henry Mackenzie vastaan Eugene Delmar - New York 1879 (esimerkki ihmisshakista vuodelta 1879)", chessgames.com. Viitattu toukokuussa 2013
Mark McGwire

**Mark David McGwire** (s. 1. lokakuuta 1963 Pomona, Kalifornia) on yhdysvaltalainen entinen baseballpelaaja ja nykyinen valmentaja.

16-vuotisella pääsarjaurallaan McGwire edusti MLB-liigan Oakland Athleticsia ja St. Louis Cardinalsia. Hän oli yksi aikakautensa pelätyimmistä lyöjistä, ja tuli muun muassa valituksi 12 kertaa sarjan tähdistöotteluun. Kaudella 1998 McGwire teki MLB:n uuden ennätyksen yhden kauden kunnarien määrässä (70).

Ennen ammattilaisuraansa McGwire pelasi Etelä-Kalifornian yliopiston joukkueessa, ja voitti myös olympiahopeaa vuoden 1984 olympialaisissa kotiseudullaan Los Angelesissa. 

Vuonna 2010 McGwire tunnusti käyttäneensä uransa aikana suoritusta parantavia aineita.

## Saavutukset
* World Series -mestari (pelaajana 1989, valmentajana 2011)
* 12-kertainen tähdistöpelaaja (1987−1992, 1995−2000)
* American Leaguen vuoden tulokas (1987)
* Olympiahopeaa (1984)

## Lähteet
SS Cosmos

**Società Sportiva Cosmos** on jalkapalloseura Serravallen kunnasta Pohjois- San Marinosta. Se pelaa San Marinon korkeimmalla sarjatasolla Campionato Sammarinese di Calciossa. San Marinon mestaruuden Cosmos on voittanut vuonna 2001. Cosmos on pelannut kertaalleen Euroopan sisäisissä kilpailuissa Eurooppa-liigan edeltäjässä UEFA Cupissa. Tämä tapahtui kaudella 2001–2002, jolloin se hävisi karsintakierroksella itävaltalaiselle Rapid Wienille yhteismaalein 3–0.

## Lähteet
Bell–Lancaster-menetelmä

**Bell–Lancaster-menetelmä** oli 1800-luvulla suosiota saanut brittiläinen opetusmenetelmä. Siinä huomiota herättävin piirre oli, että vanhemmat oppilaat toimivat apuopettajina ja välittivät saamansa opin nuoremmilleen.  Idean olivat esittäneet 1700-luvun lopulla Englannissa Robert Raikes ja Intiassa Andrew Bell, mutta metodin viimeisteli ja teki tunnetuksi englantilainen pedagogi Joseph Lancaster (1778–1838). 

## Käyttö Suomessa
Vanhempien oppilaiden käyttö nuorempien opetuksessa oli suomalaisissa kouluissa ollut käytössä jo aiemmin, muun muassa kiertokouluissa.  

Suomen ensimmäinen Bell–Lancaster-koulu perustettiin Turkuun 1822 John Jacob von Julinin aloitteesta, ensimmäisenä opettajana Pietarissa menetelmään tutustunut maisteri Gabriel Wallenius. Oppilaina oli vain poikia, ja aluksi koulu oli vain suomenkielinen. Vuonna 1825 se muuttui kaksikieliseksi ja yksityiskoulusta valtion ylläpitämäksi ja tuomiokapitulin valvomaksi. Kouluja perustettiin ainakin Vaasaan (1827), Fiskarsiin (1833) ja Helsinkiin. Professori Johan Henrik Avellan kirjoitti väitöskirjan Bell-Lancaster-menetelmästä vuonna 1828. Suomessa menetelmää käytettiin myös Kuopioon filosofi Johan Vilhelm Snellmanin aloitteesta 1846 perustetussa Kuopion kaupungin työväen tyttökoulussa. Näitä kouluja sanottiin Suomessa "lankasterikouluiksi".  Bell–Lancaster-kouluja muutettiin myöhemmin 1860- ja 1870-luvulla kansakouluiksi.

## Kirjallisuudessa
Aleksis Kiven romaanissa *[[Seitsemän veljestä]]* (1870) lukutaidon lukkarinkoulussa ensimmäisenä oppinut Eero opettaa vanhempia veljiään lukemaan. Nikolai Gogolin *[[Kuolleet sielut|Kuolleissa sieluissa]]* (1842) postimestari  kiittää suuresti Lancasterin koulun keskinäiseen toveruuteen perustuvaa opetusjärjestelmää.

## Lähteet

## Kirjallisuutta
* Somerkivi, Urho: *Bell-Lancasterin vuoro-opetusjärjestelmä Suomessa.* (Väitöskirja.) Helsinki 1952.
Kovan onnen lapsia

**Kovan onnen lapsia** on Minna Canthin näytelmä vuodelta 1888. Sen julkaisi painettuna Edlund. Se oli Canthin neljäs näytelmä, joka esitettiin näyttämöllä. Sitä aloittaessaan Canthilla oli tarkoitus luoda suuri yhteiskunnallinen näytelmä. Näytelmän keskushahmo on työmies Topra-Heikki, jota Viljo Tarkiainen on kutsunut Suomen kirjallisuuden ensimmäiseksi kommunistiksi.

## Käsikirjoitus
Aiempi tutkimus on pitänyt Kaarlo Bergbomin merkitystä näytelmän synnyssä suurena. Minna Maijala on kuitenkin osoittanut, että Canth oli paljon luultua itsenäisempi ja noudatti sitä kirjoittaessaan omia esteettisiä mieltymyksiään. Näytelmästä on säilynyt ennen lopullista käsikirjoitusta viisi versiota.

## Vastaanotto
Näytelmän ensiesitys 8. marraskuuta 1888 Suomalaisessa Teatterissa aiheutti suuren kohun, jota Canth hämmästeli Emilie Bergbomille. Esityksiä ei enää jatkettu, sillä sen tapahtumat olivat katsojille liikaa, ja teatterin johto pelkäsi menettävänsä valtion tukirahat. Eritystä paheksuntaa herätti, että köyhä kansa tavoitteli parempaa osaa ja tapahtumat oli sijoitettu silloiseen nykyaikaan. Se saattaisi jopa horjuttaa yhteiskunnan perustuksia, ajateltiin. Seuraava esitys oli vasta vuonna 1904.

Vaikka vaikutti siltä, ettei Canth pannut pahakseen esitysten loppumista, hän antoi kuitenkin seuraavan näytelmänsä, ruotsiksi kirjoittamansa Sylvi-näytelmän, Ruotsalaiselle teatterille.

## Lähteet

## Aiheesta muualla
*Kovan onnen lapsia ladattavana versiona (pdf)
Nisa

**Nisa** voi tarkoittaa:

### Paikkoja
* Nısa, kylä Azerbaidžanissa
* Nisa (Turkmenistan), arkeologinen kohde Turkmenistanissa
* Nisa (Iran), kylä
* Nisa (Portugal), kunta

### Muita merkityksiä
* Al-Nisa’, Koraanin 4. suura
* Nisa (kauppaketju), itsenäisten vähittäiskauppiaiden brändi
* Nisa Soraya, suomalainen iskelmälaulaja
** *[[Nisa (albumi)|Nisa]]*, laulajan esikoisalbumi vuodelta 1982
FC Domagnano

**Football Club Domagnano** on jalkapalloseura Domagnanon kunnasta Keski-San Marinosta. Se pelaa San Marinon korkeimmalla sarjatasolla Campionato Sammarinese di Calciossa. San Marinon mestaruuden Domagnano on voittanut neljästi vuosina 1989, 2002, 2003 ja 2005. Euroopan sisäisissä kilpailuissa Domagnano on pelannut useita kertoja. Ensimmäisen kerran seura pelasi Eurooppa-liigan edeltäjässä UEFA Cupissa kaudella 2002–2003, jolloin hävisi karsintakierroksella tšekkiläiselle FK Viktoria Žižkoville yhteismaalein 5–0. Seuraavalla kaudella se hävisi samalla kierroksella venäläiselle FK Torpedo Moskova yhteismaalein 9–0. Kaudella 2005–2006 Domagnano hävisi slovenialaiselle NK Domžalelle 8–0 UEFA Cupin ensimmäisellä karsintakierroksella.

## Lähteet
SC Faetano

**Società Calcio Faetano** on jalkapalloseura Faetanon kunnasta Itä-San Marinosta. Faetano pelaa San Marinon korkeimmalla sarjatasolla Campionato Sammarinese di Calciossa. San Marinon mestaruuden Faetano on voittanut vuosina 1986, 1991 ja 1999. Euroopan sisäisissä kilpailuissa se on pelannut Eurooppa-liigan kaudella 2010–2011, jolloin se hävisi georgialaiselle FC Zestaponille yhteismaalein 5–0.

## Lähteet
Taneti Maamau

**Taneti Maamau** (s. 16. syyskuuta 1960) on kiribatilainen poliitikko. Hän on toiminut maansa presidenttinä maaliskuusta 2016 alkaen.

Maamaun edeltäjä toivoi kiribatilaisten saava pakolaisaseman, kun ilmastonmuutoksen aiheuttama merenpinnan nousu tekee saarista asuinkelvottomia, mutta Maamau on esitellyt jopa 20 vuotta pitkiä investointisuunnitelmia.

## Lähteet
Aukottoman portin puomi

**Aukottoman portin puomi** () on Kiinassa 1200-luvulla laadittu chán- eli zenbuddhalainen kirja. Teos koostuu neljästäkymmenestäkahdeksasta perinteisestä *[[kōan]]ista* (*gōng'àn*) eli eräänlaisesta arvoituksesta, joita seuraavat kirjoittaja Wúmén Huìkāin kommentaarit. Teoksen nimi voi tarkoittaa myös ’Wúménin puomia’.

Kai Nieminen on suomentanut teoksen kiinalaisesta alkutekstistä japaninkielisiä käännöksiä ja uudenaikaisia kommentaareja apuna käyttäen. Teos ilmestyi vuonna 2011 Basam Booksin kustantamana. Nieminen käyttää nimien suomennoksessa ensisijaisesti Wade–Gilesin järjestelmää. Aiemmin teos on ilmestynyt Tay Hyen suomennoksena 1995 nimellä *Portiton portti*.

## Lähteet
* 
* 

## Aiheesta muualla
* Gateless Gate.
Kazakstanin kaivosteollisuus

**Kazakstanin kaivosteollisuus** on kansantaloudellisesti merkittävä toimiala. 2010-luvun alussa Kazakstan tuotti johtavana maana 36% maailman uraanista, toiseksi eniten kromiittia, 16% maailmantuotannosta, neljänneksi eniten ensimmäisen tuotantovaiheen titaania, 11% maailmantuotannosta, 8% maailman kadmiumista, 3% maailman magnesiumista sekä maailman viidenneksi eniten reniumia, 6% maailmantuotannosta. 

Merkittäviä kaivosyhtiöitä ovat Eurasian Natural Resources Corp plc, joka on brittiläinen alumiinin, teräsmetalliseosten ja rautamalmin tuottaja sekä Kazakhmys plc, joka on myös brittiläinen ja tuottaa kuparia sekä sinkkiä sekä Kazakstanin valtion Kazatomprom, joka tuottaa uraania ja harvinaisia metalleja. Lisäksi merkittävä toimija, on Kazzinc, jonka enemmistön omistaa sveitsiläinen Glencore International
George Raft

**George Raft**, alkuperäinen nimi *George Ranft*, (26. syyskuuta 1901 New York, Yhdysvallat – 24. marraskuuta 1980 Los Angeles, Yhdysvallat) oli yhdysvaltalainen näyttelijä ja tanssija.

## Ura
Raft oli alun perin Broadwayn tanssija, jonka näyttelijänura alkoi vuonna 1929 kestäen puolen vuosisadan ajan. Raft teki läpimurtoroolinsa päähenkilön aisaparina, ”Little Boy” Guino Rinaldona klassikkoelokuvassa Arpinaama (1932). Elokuva käynnisti Raftin kuuluisat romanttisen gangsterin roolityypit (huhujen mukaan Raftilla oli myös alamaailman suhteita oikeassa elämässä), joiden ansiosta hän oli yksi tunnetuimpia valkokankaan ”kovanaamoja” 1930-ja 1940-luvulla. Raft nähtiin tämän jälkeen mm. elokuvissa Bowery (1933), Vaarojen laiva (1937), Ehdonalaisesti vapauteen (1938), He ajavat öisin (1940), Rohkeita otteita (1946) sekä Polttavat katukivet (1954). 

Raft torjui elokuvien Maltan haukka (1941), High Sierra (1941) ja Casablanca (1942) pääosat, joista tuli sittemmin Humphrey Bogartin elämänsä roolit. Raft teki eräänlaisen comebackin rikollispomona maailman hauskimmaksi komediaksi äänestetyssä filmissä Piukat paikat (1959). Elokuva- ja televisio-esiintymisiä kertyi kaiken kaikkiaan noin 80. Hän sai uraltaan kaksi tähteä Hollywood Walk of Famelle.

Vuonna 1961 valmistui Raftista kertova elämäkertaelokuva *Gangstereiden vallassa* (The George Raft Story), jossa Raftia näytteli Ray Danton, ja naispääosissa nähtiin Jayne Mansfield ja Julie London. 

## Yksityiselämä
Raft oli naimisissa Grace Mulrooneyn kanssa vuosina 1923–1970. Hän sairastui leukemiaan ja oli kuollessaan 79-vuotias.
Oleg Kuleba

**Oleg Kuleba** on itsenäisten valtioiden yhteisön pysyväisluoteinen vaalitarkkailun varajohtaja, joka käytännössä antaa lausuntoja vaalitarkkailuun liittyen. Lausunnot ovat joskus osittain vastakkaisia Euroopan turvallisuus- ja yhteistyöjärjestön ihmisoikeuksien ja demokraattisten instituutioiden toimiston vaalitarkkailujen vaihtuvien johtajien lausunnoille. 

## Lähteet
Albert Pujols

**José Alberto Pujols Alcántara** (s. 16. tammikuuta 1980 Santo Domingo, Dominikaaninen tasavalta) on dominikaanis-yhdysvaltalainen baseballpelaaja, joka edustaa Major League Baseball -sarjassa (MLB) pelaavaa Los Angeles Dodgersia. Sitä ennen hän pelasi 11 kautta St. Louis Cardinalsissa ja 10 kautta Los Angeles Angelsissa. Hänet on valittu kolmena vuotena National Leaguen (NL) arvokkaimmaksi pelaajaksi ja kymmenen kertaa un.

Cardinals valitsi Pujolsin vuoden 1999 MLB:n varaustilaisuudessa 13. kierroksella. Kaudella 2001 hänet valittiin yksimielisesti NL:n vuoden tulokkaaksi. Pujols voitti Cardinalsissa World Seriesin vuosina 2006 ja 2011. Hän solmi kauden 2011 jälkeen Angelsin kanssa vapaana pelaajana yhden urheiluhistorian rahakkaimmista pelaajasopimuksista, kestoltaan kymmenen vuotta ja arvoltaan 254 miljoonaa dollaria.

16-vuotiaana perheensä kanssa kotimaastaan Dominikaanisesta tasavallasta Yhdysvaltoihin muuttanut Pujols sai Yhdysvaltain kansalaisuuden vuonna 2007.
ISO 3166-2:AD

**ISO 3166-2:AD** on ISO-standardointijärjestön standardi, joka määrittää geokoodit Andorralle. ISO 3166-2:AD on ISO 3166-2 -standardin osajoukko, joka määrittää seitsemän kunnan koodit.

## Koodit

Koodin ensimmäinen osa on ISO 3166-1 -standardin mukainen Andorran maakoodi ”AD” ja toinen osa on aluekohtainen numero.

## Katso myös

* ISO 3166-2, lähdetaulukko kaikille alueellisille koodeille
* ISO 3166-1, lähdetaulukko kaikille maakoodeille, jota käytetään esimerkiksi verkkotunnusten päätteissä

## Lähteet